จริง ๆ แล้วจุดหมายคือจะมาร้าน "บ้านหญิง" ชั้น 5 แต่เมื่อวานร้านปิดเลี้ยงฉลองกับพนักงานก็เลยมาเดินเล่นหาร้านอร่อย ๆ ทาน ผ่านมาชั้น 4 เห็นร้าน "Scoma's" ร้านคาเฟ่น่ารัก ๆ ตกแต่งแบบวินเทจ บวกกับเค้กน่าทานทุกชิ้นเลยต้องแวะเข้ามา :) ร้านบรรยากาศดีเหมาะแก่การนั่งคุย เมาส์มอยนั่นเอง 55

ร้าน "Scoma's" อยู่ที่ชั้น 4 Terminal 21 ตรงรข้าม Swensen's เดินทางด้วยรถไฟฟ้าหรือรถไฟฟ้าใต้ดินก็สะดวก รถไฟฟ้าให้ลงสถานีอโศก หรือรถไฟฟ้าใต้ดินลงสถานีสุขุมวิทค่ะ

การบริการ : คุณลุงกันน้องพนักงานน่ารักดีคะ บริการรวดเร็ว ใส่ใจลูกค้าดีนะ 

รสชาติ : เริ่มต้นด้วยเค้กแนะนำของทางร้านคุณลุงที่ดูแลแนะนำมา คื่อ "Signature Young Coconut Cake" เค้กมะพร้าวอ่อนซิกเนเจอร์ (ราคา 125 บาท++) เค้กมะพร้าวอ่อน Sponge Cake เนื้อฟูนุ่ม มะพร้าวอ่อนเป็น Filled ครีมรสชาติไม่หวานมาก ไม่เลี่ยนจนเกินไป โรยหน้าด้วยมะพร้าวอ่อนขูด อ่อนจริงๆ 

"Thai Tea Cake" เค้กชาไทย (ราคา 125 บาท++) เค้กชาไทยได้กลิ่นและรสชาไทยเต็ม ๆ รสชาติไม่หวานเลยจนออกขมนิดๆ ครีมไม่เลี่ยน เนื้อเค้กนุ่ม กลิ่นหอมสุด ๆ ชาจริง ๆ 

"Blueberry Cream Cheese Pie" บลูเบอร์รี่ครีมชีสพาย (ราคา 135 บาท++) ชีสพายที่ดูไม่สมราคาสักเท่าไหร่ ครีมชีสรสชาติแปลก ๆ เปรี้ยว ๆ เหมือนครีมชีสเสียยังไงไม่รู้ ให้บลูเบอร์รี่น้อยไปหน่อย แต่ชิ้นนี้หมดเป็นชิ้นแรกเลย

"Crepe Cake with Strawberry Sauce" เครปเค้กราดซอสสตอเบอร์รี่ (ราคา 135 บาท++) เครปเค้กแป้งนุ่มชั้นครีมหนากำลังดี ซอสตอเบอร์รี่รสชาติเปรี้ยวมากทีีเดียว ทานคู่กันแล้วรสชาติไม่โดด ไม่เลี่ยน เปรี้ยวบวกกับครีม ให้ซอสน้อยไปหน่อยนึงคะ

ชาเลือกเป็น "Jasmine Green Tea" ชาเขียวมะลิ (ราคา 79 บาท++) ชารสชาติธรรมดาไว้ทานคู่กับเค้กแก้เลี่ยน พอแก้ขัดได้ค่ะ

เมนูสุดท้ายที่สั่งไปเมนูที่คุณลุงให้รอ 15 นาทีนั่นก็คือ "Chocolate Lava Cake" ช็อคโกแลตลาวาเค้ก (ราคา 248 บาท++) ช็อคโกแลตลาวาร้อน ๆ เสริฟ์พร้อมผลไม้สดกีวี่ แอปเปิ้ลเขียว องุ่น ซอสสตอเบอร์รี่และซอสวนิลา ช็อคโกแลตลาวาเข้มมาก ไหลเยิ้ม รสชาติไม่หวานไม่เลี่ยนมาก เข้มเวอร์ ผลไม้ไม่ค่อยรู้รสชาติซอสรสค่อนข้างตีกันทีเดียวรับรู้อย่างเดียวว่าเปรี้ยว ๆ เข้ากันดี

ราคา : รวมเค้ก 5 ชิ้นบวกชา 1 กาทั้งหมด 932 บาทค่ะ ร้านนี้มีเซอร์วิสชาร์จด้วยนะคะ